**Zaključci**

**sa 15. sjednice Školskog odbora Druge gimnazije Varaždin održane u petak,**

**30. rujna 2022. godine u 8.00 sati, u uredu ravnateljice**

Sjednicu je sazvala predsjednica Školskog odbora, pismenim pozivom broj: KLASA: 007-04/22-01/6; URBROJ: 2186-145-04-22-1 od 26. rujna 2022. godine.

**Nazočni članovi Školskog odbora:**

- Melita Mesarić - iz reda osnivača,

- Višnja Horvat i Smiljana Mudri - iz reda nastavnika i stručnih suradnika,

- Marko Hrgar - iz reda radnika.

**Nenazočni članovi Školskog odbora:**

- Mario Sambolec i Mario Lešina -iz reda osnivača.

- Anita Car - iz reda roditelja (opravdala izostanak).

**Predsjedavatelj sjednice:** Melita Mesarić, predsjednica

**Sjednici prisustvuju:** Zdravka Grđan, ravnateljica, Endrina Vuradin, voditeljica računovodstva i Marija Kašmo, tajnica koja vodi zapisnik.

**DNEVNI RED:**

1. Prihvaćanje zapisnika s prethodne sjednice (14. sjednica) – referent: predsjedavatelj

2. Donošenje Školskog kurikuluma za šk. god. 2022./23.- referent: ravnateljica

3. Donošenje Godišnjeg plana i programa rada za šk. god. 2022./23. – referent: ravnateljica

4. Završno izvješće o radu Škole u školskoj godini 2021./2022. – referent: ravnateljica

5. Izbor najpovoljnijeg ponuditelja za zakup školske sportske dvorane – referent: predsjednik Povjerenstva za izbor ponuda

6. Izmjene i dopune Financijskog plana za 2022. godinu – referent: voditeljica računovodstva

7.Imenovanje voditelja Školskog sportskog društva Druge gimnazije Varaždin – referent: ravnateljica

8. Davanje suglasnosti za prestanak radnog odnosa – referent: ravnateljica

9. Ostala pitanja

**Ad.1) Prihvaćanje zapisnika s prethodne sjednice (14. sjednica)**

Jednoglasno prihvaćen zapisnik sa 14. sjednice Školskog odbora održane 15. srpnja 2022. godine.

**Ad.2**) **Donošenje Školskog kurikuluma za šk. god. 2022./23.**

**Jednoglasna O D L U K A**

Školski odbor Druge gimnazije Varaždin, na prijedlog Nastavničkog vijeća od 29. rujna 2022. godine, donosi Školski kurikulum Druge gimnazije Varaždin za školsku godinu 2022./2023.

**Ad.3)** **Donošenje Godišnjeg plana i programa rada za šk. god. 2022./23**

**Jednoglasna O D L U K A**

Školski odbor Druge gimnazije Varaždin, na osnovi nastavnog plana i programa i Školskog kurikuluma donosi Godišnji plan i program rada Druge gimnazije Varaždin za školsku godinu 2022./2023.

**Ad.4) Završno izvješće o radu Škole u školskoj godini 2021./2022.**

Ravnateljica Druge gimnazije Varaždin dala je kratko izvješće o radu Škole u školskoj godini 2021./2022.

Članovi Školskog odbora primili na znanje informaciju o završnom izvješću.

**Ad.5) Izbor najpovoljnijeg ponuditelja za zakup školske sportske dvorane**

**Jednoglasna O D L U K A**

**I.**

U skladu s natječajem o davanju u zakup školske sportske dvorane, objavljenog u Varaždinskim vijestima 30. kolovoza 2022. godine, odabiru se ponuditelji kako slijedi:

**1. FOI Varaždin** kojeg zastupa dekanica, prof. dr. sc. Nina Begičević Ređep (za održavanje nastave iz TZK)

- termin - srijeda od 14.00 do 16.00 sati,

- iznos zakupnine -120,00 kn po satu,

- trajanje zakupa - do mjeseca lipnja 2023. godine.

**2. FOI Varaždin** kojeg zastupa dekanica, prof. dr. sc. Nina Begičević Ređep (za treninge studenata)

- termin - ponedjeljak od 20.30 do 21.45 sati,

- srijeda od 19.45 do 21.45 sati,

- četvrtak od 20.30 do 21.45 sati

- iznos zakupnine -120,00 kn po satu,

- trajanje zakupa - do mjeseca svibnja 2023. godine.

**3. Sportski plesni klub „Varaždin“** koji zastupa predsjednik Tomislav Pokos (za treninge članova kluba)

- termin - utorak od 19.30 do 21.00 sat,

- iznos zakupnine -120,00 kn po satu,

- trajanje zakupa - do mjeseca lipnja 2023. godine.

**4. Udruga – Plesni klub Feel** koju zastupa predsjednica Romana Ratkaj (za podučavanje urbanih i društvenih plesnih stilova djece od treće dobi na dalje)

- termin - ponedjeljak od 16.30 do 20.30 sati,

- četvrtak od 16.30 do 20.30 sati sati,

- iznos zakupnine -120,00 kn po satu,

- trajanje zakupa - do mjeseca lipnja 2023. godine.

**5. Grupa građana** pod vodstvom Dejana Stubičara (za rekreaciju građana)

- termin - utorak od 18.00 do 19.30 sati,

- iznos zakupnine -120,00 kn po satu,

- trajanje zakupa – do mjeseca svibnja 2023. godine.

**6. Učenički dom Varaždin** kojeg zastupa ravnatelj Dražen Piskač, prof. (za rekreaciju učenika – košarka)

- termin - utorak od 17.00 do 18.00 sati,

- srijeda od 17.00 do 18.00 sati

- iznos zakupnine -120,00 kn po satu,

- trajanje zakupa - do mjeseca svibnja 2023. godine.

**7**. **Grupa građa** pod vodstvom Dejana Šmica (za rekreaciju građana)

- termin - petak od 18.30 do 20.00 sati,

- iznos zakupnine -120,00 kn po satu,

- trajanje zakupa - do mjeseca svibnja 2023. godine

**8. Neformalna zajednica rekreativaca 40+ Varaždin** pod vodstvom Roberta Vugrina (za rekreaciju građana)

- termin - srijeda od 18.45 do 19.45 sati,

- petak od 20.00 do 21.00 sati,

- iznos zakupnine -125,00 kn po satu,

- trajanje zakupa - do mjeseca svibnja 2023. godine

**II.**

U skladu s ovom Odlukom, a uz prethodnu suglasnost Varaždinske županije, ravnateljica Školesklopit će ugovor o zakupu s izabranim ponuditeljima.

**Ad. 6) Izmjene i dopune Financijskog plana za 2022. godinu**

**Jednoglasna O D L U K A**

Školski odbor Druge gimnazije Varaždin donosi Izmjene i dopune Financijskog plana za 2022. godinu sa svim prilozima koji su sastavni dio ovog zapisnika.

**Ad.7) Imenovanje voditelja Školskog sportskog društva Druge gimnazije Varaždin**

**Jednoglasna O D L U K A**

**1.** Dario Kos, profesor fizičke kulture, na radnom mjestu nastavnika tjelesne i zdravstvene kulture, imenuje se za voditelja ŠSD Druge gimnazije Varaždin u šk. god. 2022./2023.

**2.** Voditelj ŠSD-a zadužen je za planiranje i organizaciju provođenja izvannastavnih školskih sportskih aktivnosti koje su dio programa rada ŠSD-a te obavljanje ostalih poslova sukladno Poslovniku o radu školskog sportskog društva Druge gimnazije Varaždin.

**Ad.8) Davanje suglasnosti za prestanak radnog odnosa**

**Jednoglasna O D L U K A**

Daje se suglasnost **za prestanak radnog odnosa**

- **Jordanke Horvat**, na radnom mjestu nastavnice hrvatskog jezik, dana 20. rujna 2022. godine zbog odlaska u mirovinu.

**Ad.9) Ostala pitanja**

Pod točkom Ostala pitanja ravnateljica je informirala prisutne o školskim, pedagoškim i drugim aktivnostima koje su održane, koje su tijeku ili će uslijediti.

Budući da je bio iscrpljen dnevni red i svi su predmeti predviđeni dnevnim redom bili raspravljeni, predsjedavatelj sjednice Školskog odbora zaključio je sjednicu u 8.47 sati.

Zapisničar: Predsjedavatelj sjednice:

Marija Kašmo Predsjednica Školskog odbora:

Melita Mesarić, dipl. uč.

KLASA: 007-04/22-01/6

URBROJ: 2186-145-04-22-2

U Varaždinu, 30. rujna 2022.godine